**GEIR INGAR BØLVIKEN, 25 ÅR SOM KIRKETJENER**

Det var Begnadalen menighetsråd som i januar 1990 vedtok å ansette Geir Ingar som kirketjener /kirkegårdsarbeider med tjenestested pt. Begnadalen kirke og kirkegård. Han begynte i stillingen 1. februar samme år.  
På den tiden var kirketjenerne kommunalt ansatt. Geir Ingar ble ansatt før det var kirkeverge felles for alle kirkene. Men han hadde likevel en kirkeverge å forholde seg til den gang også: det var da lokale kirkeverger ved hver kirke og i Begnadalen var dette Bjørn Gjerdalen.   
Gjerdalens oppgaver/ansvar – var relatert til utstikking av grav og gravplassoppgaver - mens tjenesten ellers var underlagt kommunen.

**Mye har skjedd i disse 25 åra Geir Ingar har jobbet for kirken:**   
\* Det har vært en reise i lovverket (kirkeloven kom i 1996, og nå står vi ovenfor en ny endring, med   
 skille kirke/stat)  
\* Geir Ingar har sett prester komme og gå, likeså klokkere, kirkeverger og menighetsrådsledere. Men   
 bare ett skifte av organist – Geir Ingar og Guri stod last og brast sammen som de med lengst   
 ansiennitet.   
\* Det har vært kirkegårds utvidelse, innstallering av vanningsanlegg , innstallering av flombelysning   
 og for ikke å snakke om renovering av taket på kapellet og mange andre store og små   
 investeringer.

*Geir Ingar er opptatt av å gjøre en god jobb*, og vi får mye skryt av kirkegården og kirken i Begnadalen. Geir Ingar har opparbeidet seg en enorm kunnskap på kirka, og på oppgavene vi skal gjøre, noe som han gjerne deler med sine kollegaer.

Som seg hør og bør et slikt jubileum har arbeidsgiver allerede overbragt gave og gode ord. Menighetsrådet gjorde det samme i årets 17. mai gudstjeneste .   
  
Vi ønsker med dette å takke Geir Ingar for hans innsats som kirketjener i 25 år for Den norske kirke, for Sør-Aurdal kirkelige fellesråd og for Begnadalen kirke og menighet. Tusen takk for innsatsen så langt, vi håper vi kan fortsatt ha deg som kollega i enda mange år!

Kirkevergen

(skrevet til menighetsblad nr 2/15)